**OBRAZLOŽENJE OPĆEG DIJELA DRUGIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2017. GODINU**

**PRAVNI OSNOV**

 Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

 Drugim Izmjenama i dopunama Proračuna u iznos od 8.125.000,00 kn u Proračun se uključuju projekti koji su odobreni potpisanim ugovorima te se uravnotežuje Proračun smanjenjem rashoda koji se neće realizirati do kraja godine, odnosno Proračun se smanjuje za 1.355.000,00 kn zbog nerealiziranih pomoći temeljem prijenosa EU sredstava.

**PRIHODI PRORAČUNA**

Prihodi poslovanja smanjeni su za 1.372.750,00 kuna. U skupini prihoda poslovanja smanjenje od 10.000,00 iskazano je na prihodima od poreza na dohodak (konto skupine 611). Na ( kontu skupine 613) porezi na imovinu povećani su za 36.500,00 kn. Porez na kuće za odmor povećan je za 6.500,00 kuna jer je bilo više uplata od planiranog sa devetomjesečnim obračunom. Povećani su prihodi od poreza na promet nekretnina za 30.000,00 kn jer je taj prihod od 2017. godine sada u cijelosti pripada općini, te je pristiglo više prihoda od planiranog. Porezi na robu i usluge (konto skupine 614) smanjeni su za 34.250,00 kn, a smanjenje se odnosi na porez na tvrtku koji je od ove godine ukinut u iznosu 24.250,00 kn, te smanjenje poreza na potrošnju u iznosu 10.000,00 kn. Ostaje dugovanje koje je ovršeno, osim 2016. i 2017. godine. Također su povećani prihodi na kontu skupine 633 – Pomoći proračunu iz drugih proračuna u iznosu 6650,00 kn. Povećanje se odnosi na doznaku sredstava tekućih pomoći iz županijskog proračuna konkretno na iznos od 6650,00 kn što su tekuće pomoći iz županijskog proračuna za ogrjev jer je Županija naknadno doznačila novac za još 7 korisnika. Konto skupine 634 Pomoći od izvanproračunskih korisnika ostaje na istom iznosu međutim došlo je do promjena unutar skupine jer smo morali planirati sredstava Hrvatskog zavoda za zapošljavanje u iznosu 120.000,00 kuna, po hitnom postupku trebamo zaposliti osobe na javnim radovima u 12 mjesecu, također su smanjene pomoći Fonda za zaštittu okoliša i energetsku učinkovitost za projektnu dokumentaciju za sanaciju deponije Trema Gmanje jer cjelokupan iznos neće biti doznačen do kraja godine, već se prenosi u sljedeću.

Na kontu skupine 638 Pomoći temeljem prijenosa EU sredstava smanjen je iznos za 1.431.650,00 kuna jer nije prošao natječaj za vrtić. Konto skupine 641 Prihodi od financijske imovine bilježi smanjenje od 10.000,00 kuna jer se ove godine neće realizirati prihodi iz dobiti trgovačkih društava u javnom sektoru odnosno prihodi Komunalnog poduzeća Križevci. Konto skupine 642 Prihodi od nefinancijske imovine bilježi povećanje od 46.000,00 kuna, a najveći iznos povećanja odnosi se na naknadu za koncesije, odnosno doznačeni iznos se odnosi na površinu istražnog prostora INE d.d. S obzirom da nas nitko ne obavijesti gdje se vrše istražni radovi i koliko će općina dobiti sredstava u proračun moramo Izmjenama i dopunama uravnotežiti proračun.

Konto kupine 653 Komunalni doprinosi i naknade bilježi povećanje od 16.000,00 kuna, a povećanje se odnosi na komunalni doprinos koji se uplaćuje u većim iznosima jer još uvijek traje legalizacija objekata. Kazne i upravne mjere na kontu skupine 681 povećane su za 8.000,00 kuna zbog prispijeća troškova prisilne naplate od provedenih ovrha. Prihodi od prodaje materijalne imovine – prirodnih bogatstava povećani su za 17.750,00 kn, u skupini konta 711 poljoprivredno zemljište, prihodi od prodaje poljoprivrednog zemljišta povećani su za 25.000,00 kuna zbog dospijeća rata koje bi trebale biti uplaćene do kraja godine s obzirom da će kupci koji duguju biti predani državnom odvjetništvu prema nalozima revizije po kojima moramo postupati kao i poštivati Zakonu o poljoprivrednom zemljištu. Građevinsko zemljište smanjeno je za 7.250,00 kuna.

**RASHODI PRORAČUNA**

 Plan rashoda poslovanja iskazan je povećanjem od 68.565,38 kn, a rashodi za nabavu nefinancijske imovine smanjeni su za 1.423.565,38 kn jer je došlo do rasporeda sredstava između pojedinih konta. Budući da su rashodi sadržani preglednije u posebnom dijelu proračuna prema programima i aktivnostima slijedi objašnjenje istog, pa stoga nema potrebe objašnjavati rashode po ekonomskoj klasifikaciji jer su sve klasifikacije sadržane u posebnom dijelu.

**OBRAZLOŽENJE POSEBNOG DIJELA DRUGIH IZMJENA I DOPUNA PRORAČUNA OPĆINE SVETI IVAN ŽABNO ZA 2017. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

**RAZDJEL 001 OPĆINSKO VIJEĆE**  povećan je za 28.000,00 kn.

**Program 1000 Financiranje redovne djelatnosti**

Aktivnost A10001 Materijalni rashodi povećani su za 2.000,00 kuna, konkretno za naknadu članovima predstavničkog tijela zbog učestalosti sjednica vijeća.

Aktivnost A100003 Sponzorstva povećana je za 1.000,00 kuna, odnosno povećanje se odnosi na Pokroviteljstva Općine za vatrogasna natjecanja, Balogove dane (konto skupine 381), a i posjet branitelja Vukovaru.

Aktivnost A100005 Materijalni rashodi i rashodi za usluge bilježi povećanje od 40.000,00 kn a konto skupine 323 Geodetsko katastarske usluge povećane su za spomenuti iznos zbog legalizacije društvenih i vatrogasnih domova.

**Program 1000 prostorni plan**

Aktivnost A100002 ZZPU-Izrada izvješća u stanju u prostoru smanjena je za 15.000,00 kuna jer se realizacija aktivnosti očekuje sljedeće godine.

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100004 Rashodi za zaposlene

Konto skupine 311 Plaće (bruto) povećane su za 8.750,00 kn, a povećanje se odnosi na zaprimanje radnika na javne radove sa 19.12.2017. godine, prema naputku Hrvatskog zavoda za zapošljavanje po hitnom postupku jer je vjerojatno državi ostalo neiskorištenih financijskih sredstava koje hitno treba utrošiti, pošto do sada nije bilo financijskih sredstava po toj namjeni.

Na kontu skupine 312 ostali rashodi za zaposlene povećani su rashodi za 6.250,00 kuna, a odnose se na božićnice za radnike na javnim radovima.

Konto skupine 313 Doprinosi na plaće povećani su također za 2000,00 kn zbog javnih radova.

Aktivnost A100005 Materijalni rashodi i rashodi za usluge povećani su za 41.750,00 kn

Konto skupine 321 naknada troškova zaposlenima smanjena je za 1.500,00 kn, odnosno naknada za prijevoz na posao i s posla smanjena je za 5.500,00 kuna, dok je naknada za prijevoz na službenom putu povećana za 4000,00 kuna.

Konto skupine 322 rashodi za materijal i energiju povećani su za 47.000,00 kn, a povećanje se odnosi na literaturu (publikacije, časopisi, knjige) koja je povećana za 2.000,00 kn, te sitni inventar je povećan za 45.000,00 kn zbog nabave božićne rasvjete i nosača.

Konto skupine 323 Rashodi za usluge povećani su za 7.000,00 kuna, odnosno tisak je povećan za 5.000,00 kn, usluge čišćenja snijega smanjenje su za 30.000,00 kuna jer se ne očekuje snijeg, povećane su usluge ažuriranja računalnih programa za 4.000,00 kn zbog održavanja nove web stranice.

Konto skupine 329 Ostali nespomenuti rashodi poslovanja povećani su za 5.250,00 kn, od toga tuzemne članarine povećane su za 800,00 kuna, a ostali nespomenuti rashodi poslovanja povećani su za 4.450,00 kuna

Konto skupine 322 Rashodi za materijal i energiju povećani su za 10.000,00 kn, odnosno povećanje se odnosi na troškove potrošnje plina.

Konto skupine 323 Rashodi za usluge smanjeni su za 30.000,00 kuna, a smanjenje se odnosi na smanjenja usluga čišćenja snijega.

Konto skupine 323 Rashodi za usluge povećan je za 4.000,00 kuna, a povećanje se odnosi na usluge održavanja računalnih programa.

Aktivnost A100008 Opremanje Jedinstvenog upravnog odjela povećana je za 5.000,00 kn

Konto skupine 422 bilježi povećanje koje se odnosi za opremu za hlađenje odnosno kupnju klime.

Kapitalni projekt K100001 Kanalizacija smanjen je za 20.000,00 kuna, a odnosi se na projektnu dokumentaciju za kanalizaciju u Voćarskoj i Trg karla Lukaša koja je realizirana ove godine u manjem iznosu.

**PROGRAM 1000 VODOVOD**

Kapitalni projekt K100007 Donacije Komunalnom poduzeću Križevci za vodovod smanjen je za 168.169,24 kn.

**PROGRAM 1001 IZGRADNJA CESTA**

Aktivnost A1000001 Modernizacija nerazvrstanih cesta smanjena je za 215.200,00 kn.

Aktivnost A10002 Putna i kanalska mreža bilježi smanjenje od 30.450,00 kn.

Aktivnost A100003 Tekuće održavanje mostova bilježi smanjenje od 8.000,00kuna.

Aktivnost Održavanje nerazvrstanih cesta smanjena je za 37.000,00 kuna jer se neće moći realizirati više radova do kraja godine.

**PROGRAM 10002 IZGRADNJA KOMUNALNE INFRASTRUKTURE**

Kapitalni projekt K100001 kanalizacija rashod je povećan za 180.000,00 kn, a povećanje se odnosi na izgradnju kanalizacije u Voćarskoj ulici i Trgu Karla Lukaša.

Kapitalni projekt K100005 Kanalizacija u kružnom toku po hitnom postupku stavljena je u rebalans sa iznosom od 185.000,00 kuna da bi se radovi prije asfaltiranja kružnog toka završili.

Tekući projekt T100001 Financiranje izrade popratne dokumentacije za korištenje sredstava EU povećan je za 10.000,00 kuna zbog energetskog pregleda zgrade općine za prijavu na natječaj.

**PROGRAM 1003 ODRŽAVANJE KOMUNALNE INFRASTRUKTURE**

Aktivnost 100001 Održavanje javne rasvjete bilježi povećanje rashoda za 152.000,00 kn.

Na kontu skupine 323 Rashodi za usluge iskazano je povećanje od 10.000,00 kn za vršenje nadzora.

Konto skupine 322 bilježi povećanje od 68.000,00 kuna, a povećanje se odnosi na povećanje troškova javne rasvjete za 20.000,00 kn budući da je postavljeno više žarulja + božićna rasvjeta, također je povećan iznos i za održavanje javne rasvjete za 48.000,00 kuna.

Konto skupine 323 Rashodi za usluge povećani su za 74.000,00 kuna, a odnose se na rekonstrukciju javne rasvjete.

Aktivnost A100002 Održavanje javnih površina i odvoz smeća povećana je za 38.000,00 kn jer se vršio rušenje drveća, iskop panjeva te čišćenje i košnja.

**PROGRAM 1004 ODRŽAVANJE GRAĐEVINSKIH OBJEKATA**

Aktivnost A100001 Tekuće održavanje građevinskih objekata povećana je za 31.200,00 kn, povećanje se odnosi održavanje zgrada općine, te radove na uređenju zgrade na Trgu Karla Lukaša 11.

Aktivnost uređenje autobusnih stajališta povećana je za 4.834,62 kn jer je i Komunalno poduzeće „Park“ vršilo izradu podloge autobusnih stanica.

Kapitalni projekt K100001 Sanacija smetišta planirana je sa 180.000,00 kn jer je projektna dokumentacija u izradi te neće biti gotova ove godine, tako ta projekt bilježi smanjenje od 120.000,00 kuna.

**PROGRAM 1001 OSTALA KAPITALNA ULAGANJA**

Aktivnost A1000014 Kupnja stambenog objekta – Ulica kralja Tomislava 7, povećanje se bilježi za 58.750,00 kuna jer je kupljena kuća Općinskog komunalnog poduzeća „Park“ zbog planiranja urbanističkog rješenja zahvata u prostoru.

**PROGRAM 1000 ŠKOLSTVO**

Aktivnost Dječje igralište smanjeno je za 5.000,00 kuna jer se realizacija očekuje sljedeće godine zbog vremenskih uvjeta.

Tekući projekt naknada logopedu za rad s djecom smanjen je za 10.000,00 kuna jer su se u 2017. godini mijenjali doprinosi i porez pa je potrebno manje izdvajanje za obračun ugovora o djelu.

**PROGRAM 1001 PROGRAM PREDŠKOLSKOG ODGOJA**

Aktivnost A1000001 Financiranje redovne djelatnosti povećana je za 4.000,00 kuna, a odnosi se na povećanje plaće za 2% odgajateljici u maloj školi što je zakonski dozvoljeno, te povećanje putnih troškova za 1.000,00 kuna.

Kapitalni projekt K100003 Izgradnja dječjeg vrtićasmanjena je za 1.376.565,38 kn zbog toga što projekt neće biti realiziran ove godine.

**PROGRAM 1004 Program potpora u obrazovanju**

Aktivnost A100001 Sufinanciranje smještaja u vrtić povećano je za 5.000,00 kuna (konto skupine 372)

**PROGRAM 1000 PROGRAMI SOCIJALNE SKRBI I ZDRAVSTVA**

Aktivnost A100002 Briga o socijalno ugroženim skupinama smanjena je za 5.000,00 kn i to na kontu 372 smanjena je prehrana učenika koju sufinanciramo za 5.000,00 kn jer je dio sredstava za prehranu škola kandidirala na natječaj pa sredstva dobivaju iz tog izvora.

Aktivnost A100006 Pomoć obiteljima i kućanstvima-ogrijev povećana je za 6.650,00 kn jer je prema spisku Centra za socijalnu povećan broj korisnika i naknadno je financirano još sedam korisnika.

**PROGRAM 1001 PROGRAM HUMANITARNIH UDRUGA**

Aktivnost A100001 Ostale humanitarne aktivnosti povećana je za 2.000,00 kuna, a odnosi se na zakonsku obvezu prema Crvenom križu

**PROGRAM 1000 POTICANJE POLJOPRIVREDNIH GOSPODARSTAVA I POLJOPRIVREDE**

Konto skupine 352 Subvencije trgovačkim društvima, poljoprivrednicima i obrtnicima izvan javnog sektora smanjene su za 6.500,00 kuna.

**PROGRAM 1000 DRUŠTVENI DOMOVI**

Aktivnost A100001 Adaptacija društvenih domova smanjena je za 50.000,00 kuna jer se svi radovi na održavanju domova neće moći do kraja godine realizirati.

Aktivnost A100002 Rasvjeta u društvenim domovima povećana je za 8.000,00 kn.